
                 НАСОКИ  ЗА КАНДИДАТСТВАНЕ ЗА ПОДПОМАГАНЕ

По МЯРКА 322

“Обновяване и развитие на населените места”

от приоритетна ос 3 „Качество на живот и разнообразяване на възможностите за заетост”

на

Програмата за развитие на селските райони 2007 – 2013 г.
Местна инициативна група Гълъбово 2011
ГЪЛЪБОВО
2013
     Мярката “Обновяване и развитие на населените места” има за цел физическото обновяване на населените места от селските райони и цели да подпомогне разширяването на възможностите за почивка, както и да повиши привлекателността им, чрез изграждане/възстановяване на възстановяване на площади, улично осветление, пешеходни зони, зелени площи, обновяване на сгради с историческо и културно значение, обновяване на фасади. Заедно с инвестициите, насочени към подобряване на услугите, подобряването на облика на населените места в общината се очаква да подобри качеството на живот в по-интегриран вид и да обхване и селищата извън общинския център.
Основни цели на мярката

1. Да се подобри привлекателността на средата за живот на територията на МИГ Гълъбово 2011;

 Настоящият документ e адаптиран по указанията за мярката от ПРСР за целите на МИГ Гълъбово 2011. Съдържа указания, разяснения и стъпки по кандидатстването за подпомагане  по мярка 322 “Обновяване и развитие на населените места” от приоритетна ос 3 „Качество на живот в селските райони и разнообразяване на селската икономика” на Програмата за развитие на селските райони 2007 – 2013 г./ПРСР/, от Наредба 23/18.12.2009 г. на МЗХ и от Стратегията за местно развитие на територята на Община Гълъбово, финансирани по Договор за предоставяне на финансова помощ РД50-98/ 13.06.2012г. 
Кандидатстването по мярка 322 за бенефициенти по Стратегията за местно развитие на територията на “МИГ Гълъбово 2011“ става по реда и условията, определени в:

1. Стратегията за местно развитие на МИГ Гълъбово 2011, която е финансирана по Програмата за развитие на селските райони в България (2007-2013г) и Европейския земеделски фонд за развитие на селските райони;

2. Наредба 23 от 18.12.2009 г. Обн. ДВ бр.1 от 5 януари 2010 г., изм. ДВ. бр. 38 от 21 май 2010 г., изм. ДВ. бр. 55 от 20 юли 2010 г., изм. ДВ. бр.5 от 14 Януари 2011 г., Изм. ДВ. бр. 81 от 18 Октомври 2011 г., изм. ДВ. бр. 104 от 27 Декември 2011 г., изм. и доп. ДВ. бр. 24 от 12 Март 2013г. за условията и реда за предоставяне на безвъзмездна финансова помощ по мярка „Прилагане стратегии за местно развитие”; С тази наредба се уреждат условията и редът за подпомагане на проекти по мерки към Стратегиите за местно развитие в рамките на ОС 4 Подход ЛИДЕР от ПРСР.
3. Наредба № № 24 от 29.07.2008 г.. Обн. ДВ. бр.71 от 12 Август 2008г., изм. ДВ. бр.11 от 9 Февруари 2010г., изм. ДВ. бр.45 от 15 Юни 2010г., изм. ДВ. бр.55 от 20 Юли 2010г., изм. ДВ. бр.78 от 5 Октомври 2010г., изм. ДВ. бр.30 от 12 Април 2011г., изм. ДВ. бр.49 от 28 Юни 2011г., изм. ДВ. бр.68 от 2 Септември 2011г., изм. ДВ. бр.89 от 11 Ноември 2011г., изм. ДВ. бр.99 от 16 Декември 2011г.,изм. и доп. ДВ. бр.28 от 6 Април 2012г., изм. и доп. ДВ. бр.54 от 17 Юли 2012г., изм. и доп. ДВ. бр.2 от 8 Януари 2013г.изм. и доп. ДВ. бр.75 от 27 август 2013 г.  за условията и реда за предоставяне на безвъзмездна финансова помощ по мярка “ Обновяване и развитие на населените места” от Програмата за развитие на селските райони 2007 - 2013 г..

Мярката допринася за постигането на целта:

Да се подобри привлекателността на средата за живот на територията на МИГ Гълъбово 2011.

Схематично стъпките за кандидатстване може да ги проследите в представената по долу схема.

МОЛЯ ОБЪРНЕТЕ ВНИМАНИЕ ! 
Да се прави разлика между критериите за допустимост и критериите за оценка на проектите в Наредбата.

	►КРИТЕРИИТЕ ЗА ДОПУСТИМОСТ са свързани със съответствието на проекта с:

· Целите и приоритетите на ПРСР и конкретната мярка от Стратегията за местно развитие на МИГ Гълъбово
· Изискванията към проекта;

· Изискванията към кандидата за подпомагане;

· Финансовите условия на Наредбата.

Условията за допустимост определят качеството на проекта и отговаря ли на посочените изисквания.

►КРИТЕРИИТЕ ЗА ОЦЕНКА, така както са дадени в Ръководството за кандидатстване на МИГ се прилагат за класиране в низходящ ред на проектите съобразно броя получени точки. 

В условията на наличен бюджет по мярката всеки кандидат, чиито проект отговаря на критериите за допустимост ще бъде поканен за сключване на договор за отпускане на финансова помощ не зависимо от броя точки, с които е класиран проекта. 

В условията на ограничен бюджет, за сключване на договор за отпускане на финансова помощ ще бъдат поканени първо кандидатите чиито проекти са събрали максимален брой точки и така ще се сключват договори с кандидати до договориране на бюджета по мярката. 


Стъпка 1. Проектите по мярка 322 следва да доведат до постигане на целите на мярката, която е подобряване на средата за живот в населените места от селските райони.

Средата на живот и бизнес, и качеството на техническата инфраструктура са определящи за успешната реализация на предприемачески инициативи и в ограничаване влиянието на негативни демографски и социално-икономически тенденции върху развитие на територията.
На тази база са разработени и конкретните дейности, които са допустими за финансиране. Проектната идея следва директно да кореспондира с постигането на тези цели.

Стъпка 2. Добре е да разгледат внимателно текстовете на мерките за да направи избор, със средства от коя мярка на Стратегията за местно развитие ще постигне желания резултат. Стратегията за местно развитие може да прочетете на електронната старница на “МИГ Гълъбово 2011“:  www.mig-galabovo.eu    
Стъпка 3. Задължително е всеки кандидат да прочете внимателно наредбата към мярката заедно с всички приложения към нея. Наредбите са публикувани на електронната страница на “МИГ Гълъбово 2011“. След прочитане на наредбата трябва потенциалния кандидат да провери внимателно дали отговаря на всички условия по наредбата. Необходимо условие за кандидатстване е проектната идея да отговаря на Плана за развитие на съответната община. Заявлението за подпомагане е публикувано на електронната страница на на МИГ:  www.mig-galabovo.eu    и може да се получи в офиса на “МИГ Гълъбово 2011“.
Стъпка 4. След като всеки е направил своя избор е необходимо да възложи разработката на проект в идейна/работна фаза, заедно с количествено стойности сметки към него. 

Стъпка 5. Следващата стъпка е да се запознае подробно със Заявлението за подпомагане и след това да започне да набавя всички общи и специфични документи дадени като приложение към заявлението. Едва след набавянето на всички следва да се пристъпи към попълване на заявлението.Тази стъпка в повечето случай се подценява от бенефициентите, а набавянето на повечето документи отнеме време.

Стъпка 6. Следващият етап от кандидатстването е подаването на всички документи със заявлението и инвестиционния проект в офиса на “МИГ Гълъбово 2011“.

Стъпка 7 и 8. В срок до три месеца след изтичане на срока за прием на Заявления за подпомагане в МИГ, се прави класиране на одобрените проекти, изпраща се писмо до Разплащателната агенция и на база на становище от Експертна комисия за осигуряване на прозрачност (ЕКОП) изпълнителният директор на РА се произнася със заповед за одобрение или отхвърляне на проекта.

Стъпка 9. След одобрението на проекта кандидата подписва договор с “МИГ Гълъбово 2011“ и РА. След подписване на договора за отпускане на финансова помощ се пристъпва към провеждане на процедури за избор на изпълнител за реализация на проекта. По тези мерки са допустими до три плащания (авансово, междинно, окончателно), като в наредбите са разписани лимитите на плащанията и сроковете в които следва да се подадат заявките за плащания. 

Стъпка 10. Реализация и отчитане на проекта.
Плащанията по проект могат да бъдат авансови, междинни и окончателни.

Авансово плащане и/или междинно плащане се извършват, при условие че са включени в договора за отпускане на финансова помощ.

Авансовото плащане е в размер до 50 на сто от стойността на одобрената финансова помощ по проекта.

Авансово плащане се допуска, при условие че неговият размер надвишава левовата равностойност на 2000 евро.

Авансово плащане може да бъде заявено не по-късно от три месеца от датата на сключване на договора за отпускане на финансова помощ за ползватели на помощта общини и не по-късно от шест месеца от датата на сключване на договора за отпускане на финансовата помощ за ползватели на помощта по чл. 14, ал. 1, т.3,4,5 и 6.

В случаите на авансово плащане се изисква банкова гаранция в полза на Разплащателната агенция (РА) в размер 110 % от стойността на авансовото плащане или договор за поръчителство, с който най-малко двама поръчители, всеки от които се задължава пред кредитора РА да отговаря за изпълнението на задължението по авансовото плащане на длъжника ползвател на помощта в размер 110 % от стойността на авансовото плащане.

Поръчителят по трябва да отговаря на следните условия:

1. да е юридическо лице - търговец по смисъла на чл. 1, ал. 2 от Търговския закон и да е вписан в търговския регистър;

2. да е регистриран и да извършва търговска дейност най-малко 3 години преди датата на подаване на заявката за авансово плащане;

3. да няма изискуеми задължения към Държавен фонд "Земеделие";

4. да няма изискуеми публични задължения към държавата; 

5. да не е в открито производство по несъстоятелност и да не е обявен в несъстоятелност;

6. да не е в производство по ликвидация;

7. 25 % от размера на собствения му капитал, отразен във финансовите отчети от последната приключена финансова година и/или последното приключило тримесечие, преди подаване на заявката за авансово плащане да е равен или по-голям от 110 % от стойността на искания аванс;

8. 20 % от размера на приходите му от продажби за последната финансова година да е по-голям или равен на 110 % от стойността на искания аванс.

При изчисляването на размера на собствения капитал по т. 7 РА изключва поетите задбалансови и условни задължения на поръчителя, като в тях не се включват обезпечения по кредити и по други задължения, които са отразени в баланса.

В случаите, когато едно лице е поръчител на повече от един ползвател по ПРСР, поръчителят трябва да отговаря на условията за всеки договор за поръчителство.

Разплащателната агенция не сключва договор за поръчителство с лице, за което установи, че не може да изпълни задължението по авансовото плащане на длъжника ползвател на помощта в размер 110 % от стойността на авансовото плащане.

Когато ползватели на помощта са общини, авансово плащане се допуска след представяне на банкова гаранция в полза на РА в размер 110 % от стойността на авансовото плащане и решение на общинския съвет, одобряващо поемането на дълг или запис на заповед, издадена от кмета на общината в полза на РА в размер 110 % от стойността на авансовото плащане, и решение на общинския съвет за одобряване на запис на заповед.

Срокът на валидност на гаранцията, срокът на задължението по договора за поръчителство или срокът за предявяване на плащанията при запис на заповед трябва да покрива срока на договора за отпускане на финансова помощ, удължен с 6 месеца.

Гаранциите се освобождават, договорът за поръчителство се прекратява, а записът на заповед се връща на издателя, когато РА установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.

Междинно плащане е допустимо, но не повече от два пъти за периода на изпълнение на проекта, в случаите, когато кандидатите са общини, и един път за периода на изпълнение на проекта за всички останали ползватели на помощта.

Междинното плащане е допустимо за одобрена от Разплащателната агенция обособена част от инвестицията, при условие че неговият размер надвишава левовата равностойност на 5000 евро.

Междинно плащане може да бъде заявено не по-късно от четири месеца преди изтичане на крайния срок за извършване на инвестицията по договора за отпускане на финансова помощ.

Общият размер на авансовото и междинните плащания за един проект не може да надвишава 70 % от общата стойност на одобрената финансова помощ по проекта.
Допустими кандидати:
· Община Гълъбово
· Юридически лица с нестопанска цел, регистрирани по ЗЮЛНЦ,за дейности по т.1,2,3

·  Читалища, регистрирани по Закона за народните читалища, за дейности по т.1 и 2;
· Местни поделения на вероизповедания, регистрирани като юредически лица съгласно чл.20 от Закона за вероизповеданията или признати за юредически лица по силата на чл.10 от същия закон за дейности по т.3
Допълнителни условия за кандидатите

1. имат седалище на територията на МИГ Гълъбово 2011;

2. дейностите по проекта се извършват на територията на МИГ Гълъбово 2011;

3. местните поделения на вероизповедания имат регистрация на територията на МИГ Гълъбово 2011.

4. нямат изискуеми задължения към Държавен фонд "Земеделие";

5. не са в открито производство по несъстоятелност или не са обявени в несъстоятелност, с изключение на общини;

6. не са в производство по ликвидация, с изключение на общини;

7. нямат изискуеми публични задължения към държавата, с изключение на общини.

- За всяко подпомагане се кандидатства след подадени заявки за окончателно плащане по предходните проекти / не важи когато кандидат е общината/. 

Допустими дейности:
Финансова помощ се предоставя за дейности, изпълнявани само на територията на населените места на територията на “МИГ Гълъбово 2011“:
1. рехабилитация на обществени зелени площи - паркове и градини, детски площадки и съоръженията към тях. 

2. реконструкция и ремонт на обществени сгради с местно историческо и културно значение и подобряване на прилежащите пространства, включително вертикална планировка.
3. реконструкция и ремонт на сгради с религиозно значение и подобряване на прилежащите пространства, включително вертикална планировка;

Финансова помощ не се предоставя за реконструкция/рехабилитация на паметници на културата от национално значение/световно значение /обявени за такива от Националния институт за паметниците на културата (НИПК)/.
Допустими разходи:
Допустими за финансово подпомагане са разходите:

1. за реконструкция/рехабилитация или ремонт на сгради и/или помещения и друга недвижима собственост, в т. ч. паркове и градини, детски площадки и съоръженията към тях; изграждане, реконструкция,реставрация  и на сгради с религиозно значение и подобряване на прилижащите пространства включително вертикална планировка. 
а) разходи, свързани с прякото изпълнение на строително-ремонтните и строително-монтажните дейности;

б) непредвидени разходи в размер до 5 % от стойността на одобрените разходи по буква "а";

2. за закупуване на съоръжения (до пазарната им стойност), включително чрез финансов лизинг;

3. общите разходи, свързани с консултации, за архитекти и инженери, в т.ч. разходите за предпроектни проучвания, подготовка на идеен и/или работен/технически проект, в обхват съгласно Наредба № 4 от 2001 г., за изготвяне на доклад за оценка на съответствието на инвестиционния проект със съществените изисквания към строежите, строителен надзор, такси, анализ на икономическите и социалните ползи, необходими за подготовката, изпълнението и отчитането на дейностите по проекта, както и разходи за изработване на информационна/и табела/и или билборд/ове.

Консултациите, включени в т. 3, включват изготвяне на оценка на въздействието върху околната среда (ОВОС)/екологична оценка, хонорари за правни услуги, окомплектоване на пакета от документи за кандидатстване, както и консултантски услуги, свързани с изпълнението и отчитането на дейностите по проекта до изплащане на помощта.

Разходите за консултации не могат да надхвърлят 3 % от разходите по т. 1, буква "а" и т. 2.
Недопустими са следните видове разходи:
Недопустими за финансово подпомагане са всички разходи, описани в чл. 22 от Наредба №24 от 29 юли 2008 г.

Финансова помощ НЕ се предоставя и за видовете разходи, описани в чл. 12 и чл. 12а от Наредба 23.

1. за закупуване или наем на земя и сгради;

2. за лизинг,с изключение на финансов лизинг.

3. оперативните, включително за поддръжка (текущ ремонт) и застраховка;

4. за банкови такси, за гаранции, изплащане и рефинансиране на лихви;

5. за принос в натура;

6. за обезщетения за отчуждаване на имоти, както и обезщетения по чл. 209 и 210 ЗУТ;

7. за данък добавена стойност /ДДС/, с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал.5 от Закона за данък върху добавената стойност;

8. за закупуване и доставка на съоръжения втора употреба; 
9. за  плащания в брой;

10. за инвестиции за обикновена подмяна;
Финансови параметри за проектите (минимален и максимален размер):

Минималният размер на общите допустими разходи е левовата равностойност на 10 000 евро. 

Максималният размер на общите допустими разходи е левовата равностойност на 100 000 евро.
Размерана финансовата помощ (в % за различните видове бенефициенти):
Финансовата помощ е в размер 100 % от общите допустими разходи за проекти на общината, юридически лица с нестопанска цел, на читалища и на местни поделения на вероизповеданията, за негенериращи приходи проекти  в обществен интерес.

Финансовата помощ е в размер на 70 % от общите допустими разходи за други проекти на неправителствени организации и читалища.
Разликата между пълния размер на одобрените разходи по проекта и размера на финансирането се осигурява от кандидата. Участието на кандидата може да бъде само в парична форма.
Основни етапи на процедурата за подбор на проекти

1 фаза: Обявяване на покана и консултиране

 Поканата ще съдържа: бюджет на поканата, начален и краен срок за прием на заявления и съответните мерки; адрес, на който ще се приемат заявленията; начин на окомплектоване и адресиране на заявленията. Ако средствата по дадена покана не бъдат усвоени в пълния им размер, те се прехвърлят към бюджета на следващата покана за заявления за кандидатстване. Бюджета за всяка покана ще се утвърждава от УО на “МИГ Гълъбово 2011“, по предложение на Изпълнителния директор. За всяка отворена покана ще се публикуват информация и съответните документи на страницата на “МИГ Гълъбово 2011“,  в ежемесечния информационен бюлетин, местни и регионални медии, на таблото за обявления в офиса.
2 фаза: набиране на проектни предложения

Приемането на заявления за кандидатстване и придружаващите ги документи се извършва централизирано в офиса на “МИГ Гълъбово 2011“. Заявленията се подават от кандидатите лично или от упълномощено от тях лице.

Заявленията се приемат от експерта и асистента  на “МИГ Гълъбово 2011“, като на всяко заявление се дава уникален регистрационен номер. При приемането на заявления за кандидатстване служителите на “МИГ Гълъбово 2011“ дават на вносителите уникален регистрационен номер, както и извършват преглед на документите в присъствието на вносителя и попълват чек-лист за подаденото заявление за кандидатстване и съпътстващите документи, който чек-лист се изготвя и подписва от служителите на “МИГ Гълъбово 2011“ и вносителя на заявлението в два екземпляра, по един за всяка от страните.

„МИГ Гълъбово 2011“ ще води и поддържа отделен електронен регистър на заявленията за кандидатстване, с отделен регистрационен номер за всяко заявление, който ще съдържа информация за поредния номер на внесеното заявление, специфичната цел на СМР и мярката, по която се кандидатства, както номера на съответната покана и датата на внасяне в“МИГ Гълъбово 2011“. Регистъра на внесените проекти ще се води от Асистента на “МИГ Гълъбово 2011“. Регистърът на внесените заявления за кандидатстване е част от единната електронна база данни .
1. Регистрират се заявления за кандидатстване, които отговарят на следните критерии:

· Спазени са датата и часа на получаване на заявлението - за спазване на крайния срок на съответната покана.

· Заявленията са представени в оригинал, нотариално заверено копие или копие, заверено от кандидата, в случай на представяне на заверени от кандидата копия на документи техните оригинали се представят за преглед от служител на “МИГ Гълъбово 2011“.

· Подадени са лично от кандидата или от упълномощено от него лице с нотариално заверено изрично пълномощно.

· Представени са на български език; в случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс, той трябва да бъде легализиран или с апостил.

· Заявленията за кандидатстване са представени на хартиен носител и на електронен носител.

Вносителите на заявленията за кандидастване имат постоянен адрес - за физическите лица, и седалище - за еднолични търговци и юридическите лица, на територията на “МИГ Гълъбово 2011“. Не могат да кандидатстват ЕТ и юридически лица, които са открили клон на територията на “МИГ Гълъбово 2011“, но нямат постоянно седалище на територията на “МИГ Гълъбово 2011“
2. Проверката за административно съответствие и допустимост на проектите се извършва в срок до 30 работни дни от крайната дата на прием на заявленията. 
3. Проверката за административно съответствие и допустимост представлява проверка за съответствие с формалните изисквания към документите, които включват критерии за административно съответствие на проектното предложение:

. Дали проекта се подава от допустим кандидат по съответната мярка; 

. Дали дейностите по проекта са допустими дейности по съответната мярка, по която е подаден;
. Дали размерът на исканата финансова помощ е съобразен с посочените ограничения по съответната мярка;
. Дали финансовите параметри на проекта съответстват на заложените в съответната мярка /минимален и максимален размер/
. Вмества ли се срока за изпълнение на проекта в сроковете за прилагане на СМР;

На база на констатациите от административната оценка, следва да се направи  заключение, дали представеният формуляр за кандидатстване е в съответствие с изискванията на критериите за административна оценка или не съответства на тези критерии и  да бъде отхвърлен. 

Оценката за административно съответствие се извършва на базата на чек-листове (съобразен с изискванията на съответната наредба). Информацията се въвежда в електронен регистър на проектите, от лицето с достъп за това.
Проверка за извършване на проверка за основателността на предложените разходи, двойно финансиране и изкуствено създадени условия се извършва в рамките на проверката за административно съответствие и допустимост на проектите.
Критерии за извършване на проверка за основаелността на предложените разходи, двойно финасиране и изкуствено създадени условия:

. Кандидатът е предоставил декларация за липса на двойно финансиране.

. Кандидатът е предоставил декларация за липса на изкуствено създадени условия.

. Кандидатът е предоставил декларация за нередности.
Проверката за извършване на основателността на предложените разходи се извършва с оглед на тяхната допустимост, описана в СМР и наредбите по отделните мерки и цели да бъдат установени добавената стойност за исканите безвъзмездни средствам правото на финансиране и необходимостта от разходите; рентабилност и възвръщаемост при проекти, генериращи приходи.
4. Само проекти, които изцяло отговарят на административните критерии и критериите за допустимост по СМР и съответната наредба за съответната мярка, ще бъдат допускани до втория етап – техническа експертна оценка. 

3 фаза: Оценка на проектните предложения

5. Външните експерти – членове на комисията, членове на комисията, трябва да притежават необходимата квалификация и опит съобразно вида на оценяваните проекти. За целта УС на МИГ чрез процедура на открит подбор формира списък на подходящи експерти според техния опит, квалификация и сфера на експертиза.

6. Всяко заявление за кандидатстване се оценява от минимум трима членове на Комисията за избор на проекти, от които поне един  е външен експерт, притежаващ познания и опит в оценяване на проекти по конкретната мярка, за която е осъществен приема на заявления. 
7. Техническото оценяване се извършва в рамките до 45 работни дни след крайната дата на съответната покана. 
На техническа и експертна оценка се подлагат само проекти, преминали през оценка за административно съответствие и допустимост и процедура за извършване проверката за основателността на предложените разходи, липса на двойно финансиране и изкуствено създадени условия. На оценка подлежат задължителни основни критерии за избор на проекти, посочени в съответната мярка, както и следните аспекти на проекта:

КРИТЕРИИ ЗА ИЗБОР НА ПРОЕКТИ ПО ПРИЛАГАНЕ НА СТРАТЕГИЯ ЗА МЕСТНО РАЗВИТИЕ
„МИГ ГЪЛЪБОВО 2011“

МЯРКА 322 „ОБНОВЯВАНЕ И РАЗВИТИЕ НА НАСЕЛЕНИТЕ МЕСТА”

КРИТЕРИИ ЗА ИЗБОР НА ПРОЕКТИ


1.Наличие на технически/работен проект, приложен към заявлението за подпомагане - 10 точки



2.Проекти, чийто дейности са насочени или обхващат повече от едно населени места от територията - 5 точки



2.1.Проектът да е насочен към повече от едно населено място. Строително монтажните работи да се изпълняват на повече от едно населено място - 
10 точки
2.2.Обекта да обсужва повече от едно населено място - 15
точки

3. Проекти за развитие/предоставяне на услуги на уязвими групи от населението /жени,възрастни хора и хора с увреждания/ -
5 точки



3.1.Обекта да е предназначен за уязвими групи - 10 точки



3.2.Обекта да е достъпен за уязвими групи -15 точки



4. Проекти насочени към подпомагане на културни или спортни дейности -5 точки
4.1.Проекти насочени към подпомагане на културни дейности /певчески,фолклорни -10 точки



4.2. Проекти насочени към подпомагане на спортни дейности /спортни мероприятия,спортна площадка,игрална зала,кътове за отдих,организирани и неорганизирани спортни събития/ - 15
точки

ОБЩО: 
100


8. Когато размерът на заявеното финансиране по постъпилите проекти е по-голям от планирания за съответната покана, проектите, които отговарят на условията за допустимост по съответната наредба за съответната мярка, Наредба № 23 от 18.12.2009 г. и СМР за територията на “ МИГ Гълъбово 2011“, ще бъдат селектирани на базата на технически критерии. Максималният възможен брой точки, които може да получи едно проектопредложение, е 100, който е сума от максималния брой точки по отделните критерии за техническа оценка. В тези случаи заявленията за подпомогане се одобряват в низходящ ред, до изчерпване на бюджета на съответната покана. 

9. Ако разликата между оценките на оценителите е съществена комисията за избор провежда обсъждане на заявлението и приложените към него документи. Решението за общата оценка се взема с мнозинство повече от половината от всички членове на комисията за избор на проекти. 
Комисията за избор на проекти се назначава със заповед на Председателя на УС, издадена на основание решението на УС.
· Членове на Комисията за избор на проекти към “МИГ Гълъбово 2011“ са членовете на Управителния орган на “МИГ Гълъбово 2011“ и външни експерти, определени от управителния орган на МИГ, с цел осигуряване на обективност, публичност и прозрачност.

· В Комисията за избор делът на представителите на общината, централната или териториалната администрация на изпълнителната власт и общински съветници не може да превишава 49 процента.

· Преди започване на работа на Комисията за избор всички нейни членове подписват декларация за поверителност, безпристрастност и липса на конфликт на интереси.

· В случаите, когато член на комисията установи, че е налице конфликт на интереси, той подава писмо до Председателя на УС МИГ Гълъбово 2011 за самоотвод. Комисията взема решение за заместване с друг член при възникване на обстоятелства, свързани с конфликт на интереси. Всяка промяна се извършва със заповед на Председателя на УС на МИГ Гълъбово.
· Броят на членовете на Комисията за избор на проекти е НЕЧЕТЕН.

· Външните експерти-членове на комисията трябва да притежават необходимата квалификация и опит съобразно вида на оценяваните проекти.

10. Комисията за избор  включва:

1. председател

2. секретар

3. нечетен брой членове (не по-малко от три).

11. В заповедта на Председателя на УС се посочва и списък на резервните членове, дата, час и място на предварителното заседание на комисията. Право на глас в Комисията имат членовете. Председателят  и секретарят нямат право на глас.

12. Комисията за избор класира кандидатите според общия брой получени точки по време на техническата оценка и резултатите от проверките на място.

13. В случай на равен брой точки между две проектопредложения Комисията за избор може да приложи допълнителни критерии за да избере кой от двата проекта да бъде финансиран (напр. Съответствие с Общинския план за развитие, по-добро адресиране на хоризонталните приоритети на Общността, др.).

14. Когато сумата на исканата финансова помощ от предложените за разглеждане заявления надхвърля бюджета на съответната покана, заявленията се одобряват в низходящ ред до размера на наличния бюджет (основен списък от одобрени проекти), а останалите проекти формират резервен списък до получаване на обратна информация от Областната дирекия от фонда – отдел „Прилагане на схеми и мерки за подпомагане“. Единствено в случаите на пълно или частично неодобрение на предложените за финансова подкрепа проекти от основния списък може да се предостави финансова помощ на проекти от резервния списък.

15. Резултатите от работата на Комисията за избор се документират в Протокол, който се изготвя от Секретаря и се подписва от Председателя и всички членове на Комисията. Към Протокола се прилагат таблици с комплексна оценка за всяко заявление/проект, списък на подадените заявления, основен и резервен списък,  протоколи от посещения на място.

Общи изисквания към документите и реда за кандидатстване
Документите за кандидатстване за одобрение за подпомагане  и документите за плащане на финансовата помощ трябва да отговарят на следните изисквания:

1. да се представят в оригинал, нотариално заверено копие или копие, заверено от кандидата; в случай на представяне на заверени от кандидата копия на документи техните оригинали се осигуряват за преглед от служител на МИГ;

2. да се подават лично от кандидата или от упълномощено от него лице с нотариално заверено изрично пълномощно или заповед на кмета;

3. да се представят на български език; в случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил.

Започването иприключването на приема на заявления за подпомагане се определят със заповед наизпълнителния директор на “МИГ Гълъбово 2011“. Заповедта съдържа началния и крайния срок за приемане на заявления за подпомагане, както и бюджета на мярката за съответния период на прием.

При взимане на решение за започване приема на заявления за подпомагане съобщението се публикува най-малко 15 календарни дни преди започването на приема на електронните страници на “МИГ Гълъбово 2011“ в ежемесечния информационен бюлетин, в най-малко в едно местно печатно издание, разпространявано на територията на МИГ Гълъбово.
	ИНДИКАТОРИ ПО МЯРКА 322 ОТ СМР

	Вид индикатор
	Индикатор
	Мерна единица
	Цел до края на стратегията
	Източник на информация

	Изходен
	Брой проекти, финансирани по мярката
	Брой
	6
	Базата данни на МИГ

	
	Брой бенефициенти, подпомогнати по мярката
	Брой
	6
	Базата данни на МИГ

	
	Брой на селата, където се изпълняват дейностите
	Брой


	8
	Базата данни на МИГ

	Резултат
	Население в територията, което се ползва от подобрената среда
	Брой


	7 000
	Базата данни на МИГ

	

	Документите за кандидатстване по образец могат да бъдат получени и от офиса на

“ МИГ Гълъбово 2011“

Подробна информация и необходимостта за кандидатстване документация по съответните мерки от Стратегията за местно развитие са публикувани на следния интернет 

адрес: http://www.mig-galabovo.eu

За контакт: 

Тел. 0418 6 2246 ел.поща: ns_miggalabovov@abv.bg

	
	
	

	
	
	

	
	
	


Сдружение „МЕСТНА ИНИЦИАТИВНА ГРУПА ГЪЛЪБОВО”
гр.Гълъбово   п.к.6280  бул.Република №47 - тел.: 0418 / 62246
    e-mail: ns_miggalabovo@abv.bg         www.mig-galabovo.eu

